Kommissionens beslutning

af 24. januar 2001

om fastsættelse af forlægget til listerne over enheder, som medlemsstaterne har godkendt med henblik på samhandelen inden for EF med levende dyr, sæd og embryoner, og reglerne for fremsendelse af disse lister til Kommissionen

(meddelt under nummer K(2001) 143)

(EØS-relevant tekst)

(2001/106/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 64/432/EØF af 26. juni 1964 om veterinærpolitimæssige problemer ved handel inden for Fællesskabet med kvæg og svin(1), senest ændret ved direktiv 2000/25/EF(2), særlig artikel 11, stk. 6,

under henvisning til Rådets direktiv 88/407/EØF af 14. juni 1988 om fastsættelse af de veterinærpolitimæssige krav i forbindelse med handelen inden for Fællesskabet med frosset tyresæd og indførsel heraf(3), senest ændret ved akten vedrørende Østrigs, Finlands og Sveriges tiltrædelse, særlig artikel 5, stk. 2,

under henvisning til Rådets direktiv 89/556/EØF af 25. september 1989 om fastsættelse af veterinærpolitimæssige betingelser i forbindelse med handel inden for Fællesskabet med embryoner af tamkvæg samt med indførsel heraf fra tredjelande(4), senest ændret ved akten vedrørende Østrigs, Finlands og Sveriges tiltrædelse, særlig artikel 5, stk. 3,

under henvisning til Rådets direktiv 90/426/EØF af 26. juni 1990 om dyresundhedsmæssige betingelser for enhovede dyrs bevægelser og indførsel af enhovede dyr fra tredjelande(5), senest ændret ved akten vedrørende Østrigs, Finlands og Sveriges tiltrædelse, særlig artikel 7,

under henvisning til Rådets direktiv 90/429/EØF af 26. juni 1990 om fastsættelse af de dyresundhedsmæssige krav i forbindelse med handelen inden for Fællesskabet med ornesæd og indførsel heraf(6), senest ændret ved beslutning 1999/608/EF(7), særlig artikel 5, stk. 3,

under henvisning til Rådets direktiv 91/68/EØF af 28. januar 1991 om dyresundhedsmæssige betingelser for samhandelen med får og geder inden for Fællesskabet(8), senest ændret ved beslutning 94/953/EF(9), særlig artikel 2, stk. 9, og

ud fra følgende betragtninger:

(1) Samhandelen inden for EF med kvæg, svin, får, geder og enhovede dyr kan finde sted fra samlesteder, der er godkendt af myndighederne i den medlemsstat, hvor de er beliggende.

(2) Samhandelen inden for EF med tyresæd og ornesæd kan finde sted fra stationer, der er godkendt af myndighederne i den medlemsstat, hvor de er beliggende.

(3) Samhandelen inden for EF med embryoner og æg fra kvæg er tilladt, hvis de er blevet opsamlet, behandlet og opbevaret af embryonindsamlingsteam, der er godkendt af myndighederne i den medlemsstat, hvor de arbejder.

(4) Hver medlemsstat sender Kommissionen og de øvrige medlemsstater listerne over samlesteder, sædopsamlingsstationer og embryonindsamlingsteam, som den har godkendt på sit område.

(5) Forlægget til disse lister og den måde, hvorpå de fremsendes, bør harmoniseres, således at det bliver nemt at få adgang til ajourførte lister i EF.

(6) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Listerne over de enheder, der er nævnt i bilag I, sendes til Kommissionen i Word 97 (eller tidligere udgave), Excel 97 (eller tidligere udgave) eller PDF-format til følgende e-adresse: inforvet@cec.eu.int.

Listerne opstilles som vist i bilag II.

Kommissionen giver i Den Stående Veterinærkomité medlemsstaterne meddelelse om eventuelle ændringer af format eller adresse.

Artikel 2

Denne beslutning er rettet til medlemsstaterne.

Udfærdiget i Bruxelles, den 24. januar 2001.

På Kommissionens vegne

David Byrne

Medlem af Kommissionen

(1) EFT 121 af 29.7.1964, s. 1977/64.

(2) EFT L 163 af 4.7.2000, s. 35.

(3) EFT L 194 af 22.7.1988, s. 1.

(4) EFT L 302 af 19.10.1989, s. 1.

(5) EFT L 224 af 18.8.1990, s. 42.

(6) EFT L 224 af 18.8.1990, s. 62.

(7) EFT L 242 af 14.9.1999, s. 20.

(8) EFT L 46 af 19.2.1991, s. 19.

(9) EFT L 371 af 31.12.1994, s. 14.

BILAG I

1. Samlesteder, der er godkendt i henhold til artikel 11, stk. 1, i direktiv 64/432/EØF, artikel 7, stk. 1, i direktiv 90/426/EØF og artikel 2, stk. 9, i direktiv 91/68/EØF.

2. Stationer, der er godkendt i henhold til artikel 5, stk. 1, i direktiv 88/407/EØF og artikel 5, stk. 1, i direktiv 90/429/EØF.

3. Embryonindsamlingsteam, der er godkendt i henhold til artikel 5, stk. 1, i direktiv 89/556/EØF.

BILAG II

>PIC FILE= "L_2001039DA.004102.EPS">

>PIC FILE= "L_2001039DA.004201.EPS">